C 80/16
ET
Euroopa Liidu Teataja
3.3.2023
bb) Energianõudluse vähendamise stimuleerimine Energianõudluse vähendamise stimuleerimise eesmärki kohaldatakse meetmete suhtes, mis on suunatud ettevõtete tootmisprotsessidele/teenuste osutamisele, ning see on seotud küsimustega, mida käsitletakse allpool selleteemalises osas (Euroopa tööstusbaasi tugevdamine).
Asjakohaste energiakulude ja struktuurimeetmete kombineerimise üks näide on elektrinõudluse lühiajalisest vähendamisest tulenevate tootmiskadude ajutine rahaline hüvitis, millega kaasneb nõue teha investeeringuid, millel on pikaajaline mõju kava „REPowerEU“ eesmärkidele (nt kasvuhoonegaaside heitemahukuse vähendamine ettevõtte tootmisprotsessides (11) 2026. aasta keskpaigaks, näiteks taastuvenergiale ülemineku kaudu või energia säästmise meetmete abil).
Investeeringuid energianõudluse vähendamisse võiks täiendada reformidega, millega pakutakse regulatiivseid stiimuleid energiatõhususe pikaajaliseks parandamiseks, nimelt: — hoonete renoveerimise võimaluste, energiamärgiste ja energiaauditite soovituste valdkonnas nõustamist ja abi (mitte ainult teavet) pakkuvate ühtsete kontaktpunktide kasutuselevõtmine; — kavad, millega stimuleeritakse hoonete energiatõhususe parandamise eesmärgil renoveerimist või küttelahenduste paigaldamist, nagu on kirjeldatud punkti b alapunktis 1.
c)
Riigisisese ja piiriülese energiaülekande ja -jaotuse kitsaskohtade kaotamine, elektrienergia salvestamise toetamine ja taastuvate energiaallikate integreerimise kiirendamine ning heiteta transpordi ja selle taristu, sealhulgas raudteede toetamine Energiaülekande, -jaotuse ja salvestamisega seotud meetmed on näiteks järgmised: — elektrienergia salvestamise rajatised, eelkõige taastuvate energiaallikate kasutuselevõtu toetamiseks ja/või ülekoormuse minimeerimiseks; — riiklike elektrijaotus- ja ülekandevõrkude arendamine, eelkõige kitsaskohtade kõrvaldamine ja taastuvate energiaallikate edasise integreerimise edendamine; — elektrivõrkude vaheliste ühenduste ehitamine; — tariifide reformimine ja võrguühendusprojektide lihtsustamine; — reformid energiasüsteemi paindlikkuse suurendamiseks; — jaotus- ja ülekandevõrkude ajakohastamise ning taastuvenergia enampakkumiste läbipaistvate ajakavade koostamine.
Heiteta transpordiga seotud meetmed on näiteks järgmistel eesmärkidel elluviidavad investeeringud või reformid: — väljalasketoru heitgaasita sõidukite, näiteks 100 % elektrisõidukite või vesinikupõhise kütuseelemendiga sõidukite ning heitevabade laevade/õhusõidukite kasutuselevõtmine; — heitevabade transpordivarade uuendamine ning heitevabade transpordivarade ja -taristute moderniseerimine väljalasketoru heitgaasita sõidukite ning laevade/õhusõidukite jaoks; — heiteta raudteeveeremi ning sellega seotud raudteetaristu ja allsüsteemide kasutuselevõtmine; elektrisõidukite laadimispunktide kasutuselevõtmine, elektrivõrguühenduste uuendamine, vesinikutanklate või elektrifitseeritud teesüsteemide kasutuselevõtmine; — õigusraamistiku reformimine, et edendada väikeste sisepõlemismootoriga autode moderniseerimist elektrisõi­ dukiteks, kiirendades moderniseerimise tüübikinnitusmenetlusi; stiimulite pakkumine moderniseerimistööstusele ja tarbijatele (maksusoodustused, soodsatel tingimustel antavad laenud või toetused alginvesteeringuteks) ning teadlikkuse suurendamise kampaania väljatöötamine; — investeeringud saastevabal vesinikul põhinevate lennukikütuste tootmisse ja seda tootmist stimuleerivad reformid.
d)
Punktides a, b, ba, bb ja c osutatud eesmärkide toetamine töötajate kiirema ümberkvalifitseerimise kaudu, mis hõlmab roheliste kutseoskuste ja nendega seotud digioskuste omandamist, ning rohepöördega seotud kriitilise tähtsusega toorainete ja olulise tehnoloogia väärtusahelate edendamise kaudu.
(11) ELi heitkogustega kauplemise süsteemiga hõlmatud käitiste toetamise suhtes kohaldatakse olulise kahju ärahoidmise põhimõtet käsitlevates tehnilistes suunistes ja nõukogu rakendusotsuste lisades sätestatud kriteeriume.